ऐसी ही एक रिसर्च है अमेरिका स्थित इंटरनेशनल इंस्टिट्यूट फॉर एप्लाइड सिस्टमस एनालिसिस की। डॉ. नरसिम्हा डी. राव की अगुआई में वैज्ञानिकों ने भारत के नेशनल सेंपल सर्वे (2011-12) का अध्ययन किया और पाया कि भारत की दो-तिहाई आबादी प्रोटीन, जिंक और आयरन जैसे सूक्ष्म पोषक तत्वों व विटामिन ए की कमी से ग्रस्त है। इस शोध से मिले आंकड़ों के मुताबिक, भारतीयों की लगभग 90 फीसदी खाने-पीने की चीजों में आयरन की कमी है, 85 फीसदी में विटामिन ए की कमी है और 50 फीसदी से ज्यादा में प्रोटीन की कमी है। आमतौर पर भारतीयों के भोजन में प्रोटीन और कैलोरी से ज्यादा सूक्ष्म पोषक तत्वों की कमी होती है।